stanford-oval/wikipedia huggingface dataset:
Kun rakkaus voittaa (albumi)
Kappaleet

Kun rakkaus voittaa (- United -) – 3.19
On yössä kaupungin kyyneleitä – 4.45
Tuuli kuvia kuljettaa – 6.11
Musta yö ja meri ääretön (- Solitario Joe -) – 3.12
Sun kanssas kohtaan huomisen (- My World Keeps Getting Smaller Every Day -) – 3.17
Tuuli vapautta soi – 3.29
Saarnaaja – 3.33
Onhan päivä vielä huomennakin (- Piagi con me -) – 2.18
O.Y. sanoi hän P.A. (- Ha, Ha Said The Clown -) – 2.37
Se päivä tulee kerran (- The Way It Used To Be -) – 3.23
Liian vähän aikaa – 3.48
Päivä jolloin erosin – 2.45
Napostellaan (- La Bostella -) – 3.07
Pump pump (Fredi & Friends) – 3.00
Rakkaus syttyy - rakkaus sammuu – 2.59
Elämä on ihanaa – 3.18
Kyyneleet – 4.28
Olisitko hetken näin – 4.10
Sinä yönä – 4.35
Yksinäiset – 4.31
Kristinusko Amerikan Samoalla

Tämä artikkeli kertoo kristinuskosta Amerikan Samoalla. Kristinusko on Amerikan Samoan suurin uskonto. Suurin osa väestöstä, 98,3 prosenttia, kuuluu kristillisiin kirkkoihin.
Historia

Tyynenmeren saaristossa sijaitseva Samoan saaristo on ollut asutettuna noin 2000 vuoden ajan. 1900-luvulla Yhdysvallat ja Saksa jakoivat saariryhmän kahtia. Itäpuolinen Amerikan Samoa on yhdysvaltain itsehallinnollinen alue. Kongregationalistinen kirkko on saariston suurin kirkko. Helluntaialiset ja muut isenäiset kirkkokunnat ovat laajentuneet merkittävästi viimeisten vuosikymmenten aikana.
Kirkkojenväliset järjestöt

Amerikan Samoalla toimii ekumeeninen kirkkojen kansallinen neuvosto, joka yhdistää protestanttiset kirkot ja katolisen kirkon. Amerikan Samoan ja Samoan metodistikirkot muodostavat yhdessä yhteisen kirkon.
Kristinusko Andorrassa

Tämä artikkeli kertoo kristinuskosta Andorrassa. Kristinusko on Andorran suurin uskonto. Andorran väestöstä 89,5 prosenttia kuuluu roomalaiskatoliseen kirkkoon. Muita Andorrassa toimivia kristillisiä ryhmiä ovat anglikaanit, seitsemännen päivän adventistit, uusapostolinen kirkko, Myöhempien Aikojen Pyhien Jeesuksen Kristuksen kirkko ja Jehovan todistajat.
Tunnustuskunnat > Katolinen kirkko

Perustuslaissa on tunnustettu katolisen kirkon erityisasema maan perinteiden mukaisesti, ja katolisen kirkon elimillä on täysi oikeudellinen asema oman tunnustuksensa mukaisesti. Andorra kuuluu Urgellin hiippakunnan alaisuuteen, ja Urgellin piispa on toinen Andorran ruhtinaskumppaneista yhdessä Ranskan presidentin kanssa.
Katolisella kirkolla on erityisoikeuksia, joita muilla kristillisillä kirkoilla ei ole. Katolisen uskon opetus on vapaaehtoista julkisissa kouluissa. Katolinen kirkko tarjoaa uskonnopettajia uskonnonopetukseen, ja hallinto tarjoaa julkisissa kouluissa tilan katolisen uskonnon opetukselle ja maksaa opettajien palkat. Hallitus on maksanut kahdeksan paikallisessa kirkossa palvelvan katolisen papin palkat ja on myöntänyt kaikille ulkomaisille katolisille papeille työluvan niin kauan, kuin he ovat hoitaneet tehtäviään maassa.
Yhteiskunnallinen asema

Andorran perustuslaisssa taataan mielipiteen- ja uskonnonvapaus. Perustuslaki kieltää uskontoon perustuvan syrjinnän. Katolisen kirkon lisäksi muilla kirkkokunnilla ei ole oikeudellista asemaa uskonnollisina ryhminä, vaan ne rekisteröidään yleishyödyllisinä kulttuurijärjestöinä. Katoliset perinteet, kuten pappien toimittamat siunaukset ja messun pitäminen, ovat osa monia valtiollisia juhlallisuuksia.
Coesfeld

| Coesfeld |
| --- | --- |

 vaakuna
 Coesfeld
 Koordinaatit: 51°57′N, 7°10′E 
Valtio:  Saksa
Osavaltio:  Nordrhein-Westfalen
Piirikunta:  Coesfeld
Pinta-ala:  
 – Kokonaispinta-ala:  141,4 km²
Korkeus:  89 m
Väkiluku (2019):  36 331
 – Väestötiheys:  257 as./km²
Postinumero:  48653
Suuntanumero(t):  02541, 02546
 
 www.coesfeld.de 
Infobox OKVirheellinen NIMI-arvo: 
Coesfeldin sijainti Coesfeldin piirikunnassa. Pienemmässä kuvassa piirikunnan sijainti Nordrhein-Westfalenin osavaltiossa.
Coesfeld  ['koːsfɛlt] on kaupunki Nordrhein-Westfalenin osavaltiossa läntisessä Saksassa. Se on saman nimisen piirikunnan pääkaupunki.
Maantiede

Coesfeld sijaitsee osavaltionsa pohjoisosassa noin 30 kilometriä Münsterin keskustasta länteen ja noin 50 kilometriä Dortmundista pohjoisluoteeseen. IJsselin 115-kilometrinen sivujoki Berkel virtaa Coesfeldin keskustan halki.
Coesfeld kuuluu historialliseen Münsterlandiin ja Münsterin hallintopiiriin. Kaupunki koostuu kahdesta osa-alueesta: Coesfeld ja Lette. Edellinen sijaitsee kaupungin koillisosassa ja jälkimmäinen kaakossa.
Historia

Coesfeld sai kaupunkioikeudet vuonna 1197. Ensimmäinen kirjallinen maininta Coesfeldista on huomattavasti varhaisempi: paikkakunta mainittiin vuonna 809 Münsterin piispan Altfriedin (k. 849) kertomuksessa, joka käsittelee Pyhän Liudgerin (n. 742–809) elämää. Liudger kuoli matkallaan Essenistä Münsteriin maaliskuussa 809 ja hän oli saarnannut St. Lambertin kirkossa nykyisen Coesfeldin kantakaupungin alueella kuolemaansa edeltäneenä iltana. Tuolloinen puukirkko on hävinnyt, ja nykyisen kivikirkon vanhimmat osat ovat 1200-luvulta.
1000- ja 1100-luvuilla perustettiin useita talonpoikaiskyliä, jotka ovat nykyisen Coesfeldin osa-alueita, kuten Gaule kaupungin koilliskolkassa. Lännessä sijaitsevasta Steveden kylästä on maininta jo lokakuulta 799.
Kolmikymmenvuotinen sota 1618–1648 tuotti Coesfeldille, kuten muuallekin Münsterin seudulle, niin suuria haittoja, että niiden korjaamiseen kului useita sukupolvia. Sotaa edeltänyt väkiluku saavutettiin vasta 1800-luvulla. Noin 400 vuotta kestänyt pieni jääkausi pahensi ongelmia. Eräs pohjakosketus saavutettiin seitsenvuotinen sodan aikana 1760-luvulla, jolloin väestöä muutti pois ja talot autioituivat.
Wienin kongressissa 1815 Coesfeldistä tehtiin osa preussilaista Westfalenin provinssia. Alkoi pitkä nousukausi: Coesfeldiin syntyi teollisuutta ja kaupungista tuli rautatieliikenteen solmukohta. Toisen maailmansodan aikana Coesfeld kärsi suuria pommitustuhoja. Jälleenrakennus sodan jälkeen oli puolestaan voimakkaan nousukauden aikaa, ja kaupunkia modernisoitiin. Kirchspiel Coesfeld liitettiin Coesfeldin kaupunkiin 1969 ja Letten maalaiskunta 1975.
St. Lambertin kirkon lisäksi Coesfeldissä on muun muassa St. Jakobin kirkko, joka tuhottiin toisen maailmansodan loppuvaiheessa, ja rakennettiin sodan jälkeen uudestaan. Maallista arkkitehtuuria edustaa muun muassa Pulverturm 1300-luvulta ja Walkenbrückentor, joka on ainoa vanhasta kaupunginmuurista säilynyt portti.
Talous ja liikenne

Coesfeldin elinkeinoja ovat muun muassa elintarviketeollisuus, koneenrakennus ja puunjalostus.
Coesfeldin rautatieasema sijaitsee rataosuuksien Dortmund–Enschede, Duisburg–Quakenbrück ja Empel-Rees–Münster risteyksessä. Etäisyys Dortmundin päärautatieasemalta on 61,0 kilometriä. Coesfeldin länsipuolitse kulkee moottoritie BAB 31, jonka pituus on 240 kilometriä. BAB 43 kulkee hieman etäämpänä Coesfeldin kaakkoispuolitse. Bundesstraße 474 ja 525 risteävät aivan keskustan lounaispuolella.
Aiheesta muualla

Coesfeld, Nordrhein-Westfalen, Saksa — Sunrise, Sunset, and Daylength
Wikimedia Commonsissa on kuvia tai muita tiedostoja aiheesta .
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Coesfeld
Coesfeldin raatihuone
Käännös suomeksi
Kyme

Kyme (m.kreik. Κύμη, lat. Cyme, Cumae) voi viitata seuraaviin:
Kyme, antiikin aikainen kaupunki Aioliissa
Kyme, antiikin aikainen kaupunki Euboian saarella
Kyme, antiikin aikainen kaupunki Magna Graeciassa eli Suur-Kreikassa, nykyisessä Italiassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kyme”, voi hakea sivunnimihaulla, laajalla sivunnimihaulla tai tekstihaulla.
Cammi Granato

| Cammi Granato> Henkilötiedot |
| --- | --- |
Syntynyt: 25. maaliskuuta 1971 (ikä 53) Downers Grove, Illinois, Yhdysvallat
Jääkiekkoilija
Pelipaikka:  hyökkääjä
Maila:  oikea
Pelaajaura
Pääsarjaura:  1989–2005
Seurat:  Providence Friars   Concordia Stingers   Vancouver Griffins   British Columbia Breakers
Hockey Hall of Fame
 2010 
| Mitalit> Maa:   Yhdysvallat.Naisten jääkiekko. Olympialaiset  | Mitalit> Maa:   Yhdysvallat.Naisten jääkiekko. Olympialaiset  | Mitalit> Maa:   Yhdysvallat.Naisten jääkiekko. Olympialaiset  | Maa:   Yhdysvallat> Naisten jääkiekko. |
| --- | --- | --- | --- |
|  Kultaa | Nagano 1998 | jääkiekko |  |
|  Hopeaa | Salt Lake City 2002 | jääkiekko |  |
| MM-kilpailut  | MM-kilpailut  | MM-kilpailut  |  |
|  Kultaa | Ruotsi 2005 | jääkiekko |  |
|  Hopeaa | Kanada 1990 | jääkiekko |  |
|  Hopeaa | Suomi 1992 | jääkiekko |  |
|  Hopeaa | USA 1994 | jääkiekko |  |
|  Hopeaa | Kanada 1997 | jääkiekko |  |
|  Hopeaa | Suomi 1999 | jääkiekko |  |
|  Hopeaa | Kanada 2000 | jääkiekko |  |
|  Hopeaa | USA 2001 | jääkiekko |  |
|  Hopeaa | Kanada 2004 | jääkiekko |  |
Catherine Michelle ”Cammi” Granato (s. 25. maaliskuuta 1971 Downers Grove, Illinois, Yhdysvallat) on pelaajauransa lopettanut yhdysvaltalainen jääkiekkoilija ja olympiavoittaja. Yhdysvaltain maajoukkueessa hän voitti olympiakullan lisäksi olympiahopeaa, maailmanmestaruuden ja kahdeksan MM-hopeaa. Yliopistosarjassa Granato voitti kahdesti Yhdysvaltain-mestaruuden. Kahden kauden ajan hän pelasi ammattilaisena Kanadan ammattilaissarjoissa. Granato ja Angela James olivat ensimmäiset naiset, jotka valittiin Hockey Hall of Fameen.
Cammi Granaton toinen veli on pitkän NHL-uran pelannut Tony Granato ja toinen veli nykyinen Buffalo Sabresin apuvalmentaja Don Granato. Cammi Granaton aviomies on niin ikään NHL-veteraani Ray Ferraro.
Nuoruus ja perhe

Cammi Granato syntyi Downers Grovessa 1971. Jääkiekko oli tärkeä urheilulaji koko perheelle. Hänen vanhempansa Don ja Michelle Granato olivat olleet ensimmäisillä treffeillään Chicago Blackhawksin ottelussa. Perheessä oli kuusi lasta. Cammin veljistä Tony pelasi pitkän uran NHL-liigassa. Don puolestaan on valmentanut muun muassa Yhdysvaltain nuorten kehitysjoukkuetta.
Cammi pelasi jo pienenä kotipihassa veljiensä ja serkkujensa kanssa. Hän oli viisivuotias, kun hän liittyi poikien jääkiekkojoukkueeseen, ja pelasi poikien kanssa 16-vuotiaaksi asti. Hän jätti kuitenkin high school -jääkiekon, kun otteluissa sai jo taklata ja pojat olivat entistä enemmän ottaneet pienemmän mutta monia taitavamman Granaton kohteeksi. Hän pelasi high schoolissa naisten joukkueissa koripalloa, käsipalloa, jalkapalloa ja tennistä sekä miesten joukkueessa baseballia.
Jääkiekkoura > Yhdysvaltain yliopistossa ja historian ensimmäiset MM-kilpailut

Useat yliopistot tarjosivat Granatolle stipendiä koripallo- ja tennistaitojen ansiosta. Jääkiekko oli kuitenkin edelleen hänen ykköslajinsa, vaikka hän oli ollut kaksi vuotta pelaamatta. Granato valitsi siksi Providence Collegen stipendin. Se oli harvoja korkeakouluja, joilla oli siihen aikaan naisten jääkiekkojoukkue.
Granaton ensimmäinen kausi yliopiston Providence Friars -joukkueessa oli 1989–1990. Hänet valittiin ensimmäisen kauden aikana vuoden tulokaspelaajaksi sekä ECAC:n vuoden naisjääkiekkoilijaksi. Granato pelasi Friarsissa neljä kautta, jonka aikana joukkue voitti kahdesti Yhdysvaltain-mestaruuden. Granatosta itsestään tuli yliopistosarjojen historian tehokkain pelaaja. Hän teki 99 ottelussa 256 pistettä.
Vuonna 1990 pelattiin ensimmäiset naisten MM-kilpailut. Granato kuului Yhdysvaltain joukkueeseen ja oli voittamassa maalleen hopeamitalia. Toisen hopeansa hän sai vuoden 1992 MM-kilpailuista. Hänet palkittiin tuolloin turnauksen parhaana hyökkääjänä ja valittiin tähdistökentälliseen.
Jääkiekkoura > Kanadan yliopistosarjaan

Granato valmistui vuonna 1993 Providence Collegesta ja toimi sen jälkeen USHL-junioriliigassa apuvalmentajana. Granato päätti kuitenkin vuoden tauon jälkeen jatkaa yliopistokiekkoilijan uraansa ja haki Montrealin Concordia-yliopistoon opiskelemaan urheilujohtamisen maisteriksi. Hän pelasi Concordia Stingersissä 1994–1997 ja teki 330 tehopistettä 125 ottelussa. Stingers voitti kolme osavaltion mestaruutta, ja Granato valittiin vuonna 1996 Yhdysvaltain vuoden naispelaajaksi.
Vuoden 1994 MM-kilpailuissa Yhdysvallat ja Granato saivat jälleen hopeaa. Granato oli mukana taas vuoden 1997 MM-kilpailuissa, kun Yhdysvallat toisti hopeansa. Granato valittiin turnauksen tähdistökentälliseen.
Jääkiekkoura > Olympiavoittajaksi

Granaton valmistuttua Concordiasta 1997 hän keskittyi peliuraansa Yhdysvaltain naisten maajoukkueessa. Naisten jääkiekko oli hyväksytty olympialajiksi, ja se oli kisaohjelmassa Naganossa 1998. Granato toimi Yhdysvaltain kapteenina, kun joukkue yllätti Kanadan kultamitaliottelussa. Granato teki turnauksessa neljä maalia ja sai kunnian kantaa päättäjäisissä Yhdysvaltain lippua.
Olympialaisten jälkeen Granato jatkoi uraansa Yhdysvaltain maajoukkueen mukana. Maajoukkue pelasi vuoden aikana muutamia kymmeniä pelejä ja edusti maata tietenkin myös MM-kilpailuissa. Vuoden 1999 MM-kilpailuissa Yhdysvallat ja Granato sijoittuivat jälleen hopealle. Samoin tapahtui myös 2000 ja 2001. Vuoden 2001 turnauksessa Granato teki 13 pistettä 5 ottelussa ja oli koko turnauksen eniten pisteitä tehnyt pelaaja.
Granato toimi Yhdysvaltain kapteenina vuosien 1999, 2000 ja 2001 MM-kilpailuissa sekä Salt Lake Cityn olympialaisissa 2002. Salt Lake Cityssä Yhdysvallat hävisi Kanadalle kultamitaliottelun ja sai hopeaa.
Jääkiekkoura > Ammattilaisena

Granato oli jo lopettamansa uraansa vuoden 2002 olympiapettymyksen jälkeen. Hän kuitenkin päätti siirtyä ammattilaiseksi kanadalaiseen Vancouver Griffinsiin, joka pelasi NWHL-liigaa. Granato oli jo aiemmin pelannut NWHL-joukkueita vastaan Yhdysvaltain maajoukkueen pelaamissa näytösotteluissa.
Granato pelasi vuoden Griffinisissä ja siirtyi sen jälkeen joukkueen osittaisen hajoamisen takia WWHL-liigan British Columbia Breakersiin. Breakersia hän edusti kauden 2004–2005.
Granato toimi Yhdysvaltain kapteenina jälleen vuosien 2004 ja 2005 MM-kilpailuissa. Yhdysvallat voitti vuonna 2004 hopeaa ja vuonna 2005 ensimmäisen MM-kultansa. Granato pyrki vielä Torinon 2006 olympialaisiin, mutta häntä ei valittu lopulliseen kisajoukkueeseen. Hän lopetti uransa sen jälkeen pelattuaan 54 arvokisaottelua, joissa hän oli tehnyt 96 pistettä. Hän oli naisten arvokisahistorian eniten pisteitä tehnyt pelaaja.
Pelaajauran jälkeen > Tunnustukset

Granato on saanut urastaan useita tunnustuksia ensimmäisenä naisena. NHL palkisi hänet 2007 Lester Patrick Trophyllä Yhdysvaltain jääkiekon hyväksi tekemästään työstä. Kansainvälinen jääkiekkoliitto valitsi hänet 2008 kunniagalleriaansa. Hän, Geraldine Heaney ja Angela James olivat ensimmäiset naiset IIHF:n kunniagalleriassa. Myöhemmin samana vuonna Granato valittiin ensimmäisenä naisena U.S. Hockey Hall of Fameen. Kanadan Hockey Hall of Fame muutti vuonna 2010 sääntöjään ja mahdollisti näin naistenkin valinnan. Samana vuonna Granto ja Angela James saivat ensimmäisinä naisina paikan kunniagalleriaan.
Pelaajauran jälkeen > Toiminta jääkiekon parissa

Granato on pelaajauransa jälkeen toiminut muun muassa NBC:n NHL-kommentaattorina ja naisten jääkiekkoturnauksen kommentaattorina Vancouverissa 2010. Hän on vetänyt myös jääkiekkoleirejä ja perustanut Golden Dreams for Children Foundation -säätiön, joka tukee erityislapsia.
NHL:ään NHL-kausi 2021–2022 liittyvä Seattle ilmoitti syyskuussa 2019 palkanneensa Granaton yhdeksi joukkueensa kykyjenetsijöistä. Hänestä tuli näin NHL-joukkueen ensimmäinen naispuolinen ammattilaispelaajia tarkkaileva kykyjenetsijä.
Yksityiselämä

Granato on naimisissa jääkiekkoilija Ray Ferraron kanssa. Ferraro pelasi 18 kautta NHL-liigassa. He menivät naimisiin vuonna 2004. Heillä on kaksi lasta. Granato on taustaltaan amerikanitalialainen.
Tilastot

Lähde:
Cambridge (Massachusetts)

| Cambridge |
| --- | --- |
 Näkymä kaupunkiin.
 lippu:  vaakuna
 Cambridge (punaisella) Middlesexin piirikunnan (vaaleanpunaisella) kartalla.
 Cambridge
 Koordinaatit: 42°22′N, 71°6′W 
Valtio:  Yhdysvallat
Osavaltio:  Massachusetts
Piirikunta:  Middlesex
Väkiluku (2010):  105 162
 
 www.cambridgema.gov 
Infobox OKVirheellinen NIMI-arvo: 
Cambridge on kaupunki Yhdysvaltojen Massachusettsin osavaltiossa Bostonin metropolialueella. Kaupungin perustivat Englannista saapuneet puritaanit vuonna 1630 ja nykyisin se tunnetaan etenkin kahdesta kuuluisasta oppilaitoksestaan, Harvardin yliopistosta ja Massachusetts Institute of Technologysta eli MIT:stä. Kaupungin asukasluku vuoden 2010 väestönlaskennan mukaan oli 105 162 ja heistä lähes neljännes on opiskelijoita.
Maantiede

Cambridge sijaitsee Massachusettsin osavaltion itäosassa Charlesjoen pohjoisrannalla. Boston sijaitsee vain muutaman kilometrin päässä Cambridgen keskustasta Charlesjoen toisella puolella. Pohjoisessa Cambridgen rajanaapureita ovat Somerville ja Arlington, sekä lännessä Watertown ja Belmont.
Cambridge sijaitsee alueella, joka tunnetaan runsaista sateistaan. Ilmasto on myös suhteellisen leuto johtuen Atlantilta puhaltavista tuulista. Tuulet mereltä yltyvät ajoittain myrskyiksi, jotka tunnetaan paikallisesti nimellä nor’easters.
Historia

Ensimmäiset Massachusettsiin saapuneet siirtolaiset olivat Englannista tulleita puritaaneja vuonna 1630. Ensimmäiset 700 siirtolaista perustivat alueelle useita eri kyliä ja alueen pääkaupungin paikasta kiisteltiin. Lopulta kuvernööri John Winthrop päätti, että siirtokunnan pääkaupunki perustetaan helposti puolustettavalle kukkulalle Charlesjoen pohjoisrannalle eli Cambridgen nykyiselle paikalle. Kaupunki tunnettiin tosin nimellä Newtowne aina vuoteen 1638 saakka. Nykyisen nimensä kaupunki sai englantilaisen Cambridgen kaupungin mukaan. Vuonna 1636 kaupungissa aloitti toimintansa nykyisin Harvardin yliopistoon kuuluva Harvard College. Harvard College oli yksi ensimmäisistä Yhdysvalloissa toimintansa aloittaneista collegeista.
Yhdysvaltain vapaussodan syttyessä Cambridge oli vielä pieni lähinnä maataloudesta elänyt kylä. 18. huhtikuuta 1775 hieman ennen Lexingtonin ja Concordin taisteluja William Dawes ratsasti kaupungin läpi varoittaakseen minuuttimiehiä Concordissa. Cambridgessa käytiin yhteenotto taistelujen jälkeen vetäytyviä brittijoukkoja vastaan. Brittien vetäydyttyä yhdysvaltalaiset takavarikoivat monia lojalistien tiloja Cambridgessä. George Washington käytti Craigie-Longfellowin taloa päämajanaan vuosina 1775–1776. Bostonin piirityksen aikana kaupunkiin rakennettiin linnoituksia, joista Fort Washingtonin jäänteet ovat edelleen näkyvissä Cambridgeportilla.
Cambridgen kaupunki perustettiin hallinnollisesti vuonna 1846 kolmesta eri kylästä, Old Cambridge, Cambridgeport ja East Cambridge. Vuonna 1793 oltiin puolestaan avattu West Boston Bridge eli nykyinen Longfellow Bridge -silta, joka yhdisti nyt ensimmäistä kertaa Cambridgen suoraan Bostoniin Charlesjoen toisella puolella. Irlannin suuren nälänhädän alettua vuonna 1845 Cambridgeen ja viereiseen Bostoniin saapui suuria määriä irlantilaisia siirtolaisia, joita asettui etenkin East Cambridgen alueelle. Heitä seurasivat myöhemmin siirtolaiset Italiasta, Puolasta ja Portugalista. North Cambridgen ja Cambridgeportin alueelle asettui puolestaan kanadanranskalaisia ja venäjänjuutalaisia siirtolaisia. Afroamerikkalaisia oli ollut kaupungissa pian kaupungin perustamisen jälkeen ja 1800-luvulla heitä muutti opiskelijoiksi kaupungin oppilaitoksiin. Bostonissa perustettu Massachusetts Institute of Technology eli MIT muutettiin Cambridgeen vuonna 1916.
Kaupungin asukasluku lähti laskuun 1950-luvulla, jolloin monet asukkaat ja teollisuuden työnantajat muuttivat esikaupunkialueille. Väestönkasvun lasku taittui vasta 1980- ja 1990-luvuilla pääasiassa korkean teknologian yritysten avulla. Lisäksi nykyisin noin neljännes kaupungin asukkaista on opiskelijoita paikallisissa oppilaitoksissa.
Talous

Cambridgen talouden suurimpia osatekijöitä ovat paikallinen teollisuus sekä oppilaitokset. Oppilaitokset, kuten Harvardin yliopisto ja MIT, ovat suurimpia yksittäisiä työnantajia alueella. Kaupungissa toimii myös useita teknologia-alan yrityksiä, kuten BBN, Polaroid, Google ja Akamai Technologies. Kaupungin bioteknologian alan yrityksiin lukeutuvat puolestaan esimerkiksi Draper Laboratory, Genzyme ja Millennium Pharmaceuticals.
Kotitalouksien keskimääräiset vuosittaiset ansiot Cambridgessa aikavälillä 2012–2016 olivat 83 122 USD ja henkilöä kohden 50 195 USD. 14 % väestöstä eli köyhyysrajan alapuolella.
Väestö

Cambridgen asukasluku oli vuoden 2010 väestönlaskennan mukaan 105 162 ja vuoden 2017 arvion mukaan 113 630. Kaupunki kuuluu Bostonin suurempaan metropolialueeseen, jonka asukasluku oli vuonna 2010 4 552 402. Cambridgen kaupungin asukkaista 67,1 % oli taustaltaan valkoisia, 10,7 % afroamerikkalaisia, 8,5 % latinoja mistä tahansa rodusta ja 10,7 % aasialaisia. 31,7 % kaupungin asukkaista puhui kotonaan jotakin muuta kieltä kuin englantia ja 27,4 % kaupungin asukkaista oli syntynyt ulkomailla.
Koulutus

Cambridgessa sijaitsee kaksi tunnettua korkeamman asteen oppilaitosta, Harvardin yliopisto ja Massachusetts Institute of Technology eli MIT. Kaupungin muita oppilaitoksia ovat Lesleyn yliopisto ja Episcopal Divinity School. Vuodesta 1955 kaupungissa on toiminut myös Smithsonian Astrophysical Observatory.
Aiheesta muualla

Kuvia tai muita tiedostoja aiheesta Cambridge Wikimedia Commonsissa
Charlesjokea.
Harvard Square.
MIT:n kampusaluetta.
Clécy

Clécyn keskustaa
Clécy on kunta Calvadosin departementissa Basse-Normandien hallintoalueella Ranskassa. Kunnassa oli 1 252 asukasta vuoden 1999 väestönlaskennassa. Clécyn pinta-ala on 25 neliökilometriä.
Maantiede

Clécy on Orne-joen läheisyydessä, noin 35 km Caenin eteläpuolella.
Clécyä kutsutaan ”Norman Sveitsin pääkaupungiksi”, tämä kylä juhlistaa maineensa karuista ja vehreästä Armorican massiivista laaksoista, joiden kautta Orne virtaa.
Clécyssä voi harrastaa kaikenlaista ulkoilua, muun muassa melontaa, varjoliitoa, kiipeilyä, kävelyä ja maastopyöräilyä.
Historia

Nimi ”Clécy” mainittiin vuonna 860, kun Kaarle Kaljupää oli vallassa.
Kun Ranskan kantonit luotiin, Clécy oli kantonin pääkaupunki. Näin ei enää tapahtunut rakenneuudistuksien jälkeen vuonna 1801.
Hallinto

| Vaalit | Pormestari | Puolue | Ammatti |
| --- | --- | --- | --- |
| 1989 | Claude Hergault | Sitoutumaton |  |
| 2008 | Michel Bar | Sitoutumaton | viljelijä |
Asukkaat

Sen asukkaita kutsutaan Clécyensiksi.kenen mukaan?
Aiheesta muualla

Kuvia tai muita tiedostoja aiheesta Clécy Wikimedia Commonsissa
Näkymä Clécyyn
Näkymä yhteen Clécyn kylään
Clécyn kaupungintalo
Kym Valentine

| Kym Valentine> Henkilötiedot |
| --- | --- |
Syntynyt: 24. toukokuuta 1977 (ikä 47) Blacktown, Uusi Etelä-Wales
Näyttelijä
Aktiivisena:  1992–
Merkittävät roolit:  Libby Kennedy (Neighbours)
Aiheesta muualla
IMDb 
Kym Valentine (s. 24. toukokuuta 1977 Blacktown, Uusi Etelä-Wales) on australialainen näyttelijä. Hän on näytellyt vuodesta 2002 saippuasarjassa Neighbours Libby Kennedy -nimistä naista. Valentine on ollut naimisissa joulukuusta 2001 Fabian Tollin kanssa, ja heillä on vuonna 2003 syntynyt tytär.
Kukkula 881:n taistelu

Kukkula 881:n taistelu oli Vietnamin sodan taistelu, jota käytiin vuonna 1967 Khe Sanhin laaksoa ympäröivillä kukkuloilla, demilitarisoidun vyöhykkeen eteläpuolella. Pohjois-Vietnamin armeija oli amerikkalaisten tietämättä linnoittanut ja sijoittanut joukkojaan kukkuloille, ja uhkasi Khe Sanhin laaksoa, jossa Yhdysvaltain joukoilla oli tukikohta. Amerikkalaiset uskoivat, että vietnamilaisten tavoitteena on toistaa Điện Biên Phủn taistelu ja sen menestys. Vietnamilaisjoukkojen ennenaikainen paljastuminen kuitenkin esti suunnitelman onnistumisen. Taistelu oli yksi sodan verisimpiä ja erikoinen siksi, että vietnamilaiset eivät amerikkalaiset kohdatessaan vetäytyneet, vaan kaivautuivat vastarintaan.